Þessar litlu djúpsteiktu bollur eru vel þekktar í Suðurríkjum Bandaríkjana og þar bera flest sjávarréttarveitingarhús þær fram með matnum en þær eru þó algengar víða í Bandaríkjunum og í raun borðaðar með margskonar mat þótt upprunalega hafi þær verið borðaðar með fiskmeti . Bollurnar smakkast bestar nýsteiktar . Við dýfðum þeim í chili-majónessósu . En hana er auðvelt að laga með því að blanda saman majónesi og siracha-sósu ásamt smávegis af hunangi . Bollurnar eru tilvaldar með fiski og ýmsum mat en við sjáum líka fyrir okkur að þær henti vel sem gott snarl jafnvel með bjór eða vínglasi í góðra vina hópi . Blandið saman öllu hráefninu sem á að fara í deigið . Það á að vera klístrað viðkomu . Hitið olíu í þykkbotna potti og búið til litlar bollur á stærð við golfkúlur , gott að nota matskeið til að móta þær , djúpsteikið bollurnar í u.þ.b. 3 - 4 mín. eða þar til þær eru orðnar gullinbrúnar að lit .